ביולי 1967 יזם לצורך כך ראש הממשלה לוי אשכול את פרויקט שכונות הבריח שמטרתו להקים כביש ראשי (שדרות לוי אשכול) שיוביל ממערב למזרח העיר ולבנות התיישבות יהודית סביבו עד להר הצופים. מטרה זו מומשה על ידי השכונות רמת אשכול, מעלות דפנה, הגבעה הצרפתית וגבעת המבתר. טעם הפרויקט היה כדי ליצור רצף התיישבות שתכניס את הר הצופים לאזור היהודי של מדינת ישראל. זאת על מנת ניצול רב תכליתי של כיבוש ההר והמבואות הצפוניים של העיר וכדי להבטיח שהר הצופים לא ינותק מהעיר המאוחדת כפי שנותק במלחמת העצמאות. שם הפרויקט, "הבריח", נגזר מהרצון "לנעול" את ההר בשטח העיר.